The Terrace ร้านอาหารในเครือห้างเซ็นทรัล เปิดบริการมายาวนานกว่า 30 ปี ตอบโจทย์สำหรับลูกค้าของห้างได้เป็นอย่างดี สะดวกสบาย ด้วยรสชาติอาหารที่อร่อย ราคาก็สมเหตุสมผล 

ร้านตั้งอยู่บนชั้น 6 ของห้างเซ็นทรัลพระราม 9 (ตรงข้ามกับร้าน Cookie Crust) ภายในร้านกว้างขวาง นั่งสบาย แต่ข้อเสียคือมีกลิ่นอาหารรบกวนภายในร้านค่ะ

- ก๋วยเตี๋ยวมันปูผัดซี่โครงหมูอบ เมนูนี้ติดใจตั้งแต่ครั้งแรกที่ได้ชิม ก๋วยเตี๋ยวเส้นใหญ่ผัดคลุกเคล้ากับซอสสูตรเฉพาะของทางร้าน ตัวเส้นจะนุ่มมาก เวลาทานจะได้กลิ่นหอมๆจากการผัดเส้นบนกะทะ ส่วนซี่โครงหมูที่ให้มาก็ชิ้นใหญ่มหึมามาก เปื่อยนุ่ม อร่อยสุดๆ (5/5)
 
- ข้าวผัดกระเพราเป็ดย่าง จำชื่อเต็มไม่ได้ เมนูนี้เป็นข้าวผัด รสชาติค่อนข้างจัดจ้านนิดๆ เคียงมาด้วยกับกระเพราะเป็ดย่าง ทานคู่กับข้าวผัดรสชาติเข้ากันดีเลยค่ะ แต่จานนี้รสชาติค่อนไปทางเค็ม (ส่วนตัวไม่ทานเค็ม) จานนี้เลยให้แค่ (2/5)

- ม๊อคเทลขิง เครื่องดื่มสมุนไพรเพื่อสุขภาพ เป็นสูตรของทางร้านค่ะ พนักงานแนะนำ เลยสั่งมาลอง เป็นน้ำส้มผสมกับน้ำสับปะรด และน้ำขิง โซดา รสชาติหวานหอม ดื่มแล้วชื่นใจดีค่ะ (3/5)

โดยรวมแล้วก็ถือว่ารสชาติอร่อยได้มาตรฐาน ราคาก็สมเหตุสมผล เป็นร้านที่สามารถฝากท้องได้เลยนะคะ ถ้าไม่รู้จะทานอะไร ที่นี่ก็เป็นอีกหนึ่งทางเลือกให้กับมื้ออาหารของคุณได้ค่ะ